
SECȚIA A PATRA
DECIZIE
Cererea nr. 6685/15
Felicia CONDAC
împotriva României
Curtea Europeană a Drepturilor Omului (Secția a patra), reunită la 5 septembrie 2017 într-un comitet compus din:
	Paulo Pinto de Albuquerque, președinte,
	Egidijus Kūris,
	Iulia Motoc, judecători,
și Andrea Tamietti, grefier adjunct de secție,
Având în vedere cererea sus-menționată introdusă la 29 ianuarie 2015,
Având în vedere declarațiile formale de acceptare a unei soluționări amiabile a cauzei,
După ce a deliberat în acest sens, pronunță următoarea decizie:
ÎN FAPT ȘI PROCEDURA
(1)  Reclamanta, doamna Felicia Condac, este resortisant român, născută în 1975 și are domiciliul în București. A fost reprezentată în fața Curții de T. Chiuariu, avocat în București.
(2)  Guvernul român („Guvernul”) a fost reprezentat de agentul guvernamental, doamna C. Brumar, din cadrul Ministerului Afacerilor Externe.
(3)  Invocând art. 6 din Convenție, reclamanta s-a plâns că nu a beneficiat de un proces echitabil motivând că instanța de apel o condamnase fără să o audieze și fără să administreze în mod direct probele care au condus prima instanță la pronunțarea achitării.
(4)  La 20 martie și la 30 iunie 2017, Curtea a primit declarații de soluționare amiabilă semnate de părți. Prin aceste declarații, Guvernul s-a angajat să îi plătească reclamantei suma de 2 400 (două mii patru sute) euro, plus orice sumă care ar putea fi datorată cu titlu de impozit de către reclamantă, iar aceasta din urmă a renunțat la orice altă pretenție împotriva României în legătură cu faptele aflate la originea cererii sale. Suma menționată, care va acoperi toate prejudiciile, va fi convertită în moneda statului pârât la cursul de schimb aplicabil la data plății. Aceasta va fi plătită în termen de trei luni de la data notificării deciziei Curții. În caz de neplată în termenul stabilit, Guvernul se obligă să plătească, de la expirarea termenului menționat și până la momentul plății efective a sumei respective, o dobândă simplă, la o rată egală cu rata dobânzii facilității de împrumut marginal practicată de Banca Centrală Europeană, majorată cu trei puncte procentuale. Această plată va reprezenta soluționarea definitivă a cauzei.
ÎN DREPT
[bookmark: _GoBack](5)  Curtea ia act de soluționarea amiabilă la care au ajuns părțile. Aceasta consideră că soluționarea rezultă din respectarea drepturilor omului, astfel cum sunt recunoscute prin Convenție și protocoalele sale, și nu constată, de altfel, niciun motiv care să justifice continuarea examinării cererii. În consecință, este necesară scoaterea cauzei de pe rol.
Pentru aceste motive, în unanimitate, CURTEA
Decide să scoată cererea de pe rol, în temeiul art. 39 din Convenție.

Redactată în limba franceză, apoi comunicată în scris, la 28 septembrie 2017.

